14 वर्षीय छात्रा मलाला युसुफजई को निशाना बना पाकिस्तानी दहशतगर्दों ने अपनी बुजदिली का सबूत दे दिया है। यह हमला प्रमाणित करता है कि वे हद दर्जे के नीच, डरपोक और कायर हैं। मलाला को मिटाने की उनकी कोशिश रेखांकित करती है कि उससे वे बेहद खौफजदा हैं और उसकी जान लेने पर आमादा हैं। सवाल उठना लाजिमी है कि मलाला से पाकिस्तानी कट्टरपंथियों के मन में इतनी दहशत क्यों है? आखिर वे क्यों मलाला की जिंदगी को मिटाना चाह रहे हैं? मलाला का कसूर क्या है? इन सवालों का जवाब मलाला ने खुद दुनिया के सामने रख दिया है।